

SEKTORI PËR BASHKËPUNIM NDËRKOMBËTAR DHE BASHKËPUNIM ME UNESCO-N

PËR FINANCIMIN E NJË PROJEKTI ME INTERES NACIONAL NË FUSHËN E KULTURËS, NGA FUSHA E BASHKËPUNIMIT NDËRKOMBËTAR, PËR PJESËMARRJEN E REPUBLIKËS SË MAQEDONISË SË VERIUT NË EKSPOZITËN E 20-TË NDËRKOMBËTARE TË ARKITEKTURËS NË VENECIA NË VITIN 2027, NË ORGANIZIM TË “BIENALES SË VENECIAS (LA BIENNALE DI VENEZIA)




Rruga “Gjuro Gjakovia” nr. 61
1000 Shkup
Republika e Maqedonisë së Veriut
Teл: +389 2 3240 549


www. kultura.gov.mk

[image: GrbCrnaBoja (5)]

QEVERIA E REPUBLIKËS SË MAQEDONISË SË VERIUT
MINISTRIA E KULTURËS DHE E TURIZMIT



INFORMACIONE TË PËRGJITHSHME, PRIORITETET, KUSHTET, KRITERET, DOKUMENTET E DOMOSDOSHME DHE FLETËPARAQITJA 




































I. INFORMACIONE TË PËRGJITHSHME
	Në Konkursin për financimin e një projekti me interes nacional në fushën e kulturës, nga fusha e bashkëpunimit ndërkombëtar, për pjesëmarrjen e Republikës së Maqedonisë së Veriut në Ekspozitën e 20-të Ndërkombëtare të Arkitekturës në Venecia, e cila do të mbahet nga 8 maji deri më 21 nëntor 2027, në organizim të “Bienales së Venecias” (La Biennale di Venezia) https://www.labiennale.org/en/architecture/2027, Ministria e Kulturës dhe Turizmit do të mbështesë projekt në njërën nga kategoritë e mëposhtme: 
1. Ekspozitë/projekt të një arkitekti
2. Ekspozitë/projekt të një grupi të arkitektëve.
II. PRIORITETET
 
Ministria e Kulturës dhe Turizmit, për prezantimin e Republikës së Maqedonisë së Veriut në Ekspozitën e 20-të Ndërkombëtare të Arkitekturës në Venecia në vitin 2027, do të mbështesë projekt që duhet t'i përgjigjet temës së përgjithshme të përcaktuar nga kuratorët e ekspozitës, Wang Shu dhe Lu Wenyu:
"Të krijosh arkitekturë – për mundësinë e bashkëjetesës përballë realitetit" (Do Architecture — For the Possibility of Coexistence Facing a Real Reality) 
Tema shënon zhvendosje të rëndësishme nga diskurset spekulative dhe të orientuara drejt teknologjisë në arkitekturë, drejt një arkitekture të kuptuar si konkrete, materiale dhe thellësisht e rrënjosur në vendin ku krijohet. Në vend që arkitektura të jetë objekt i teorive ose i paraqitjeve vizuale (imazh, reprezentim etj.), kuratorët bëjnë thirrje që ajo të rikthehet si një akt krijimi – proces që mbështetet në ndërtimin, mjeshtërinë artizanale, kontaktin e drejtpërdrejtë me materialet dhe ndjeshmërinë ndaj kontekstit lokal.
Ideja themelore e Bienales është se arkitektura duhet të rilidhet me jetën reale. Sipas kuratorëve, arkitektura bashkëkohore po largohet gjithnjë e më shumë nga përvoja njerëzore për shkak të konceptualizimit të tepruar, komercializimit dhe dominimit të imazheve digjitale. Në vend të kësaj, ata propozojnë arkitekturë që buron nga përvoja e drejtpërdrejtë e hapësirës, procesi i ndërtimit dhe jeta e përditshme.
Një nga veçoritë më të rëndësishme të edicionit të vitit 2027 është theksi i fuqishëm mbi dijen lokale. Duke u mbështetur në praktikën e tyre në Amateur Architecture Studio, kuratorët vënë në pah vlerën e traditave vernakulare, ripërdorimin e materialeve ekzistuese, riparimin në vend të zëvendësimit, si dhe teknikat e ndërtimit që burojnë nga konteksti specifik kulturor dhe gjeografik. Qëndrueshmëria nuk trajtohet vetëm si sfidë teknologjike, por si praktikë kulturore, shoqërore dhe materiale.
Vëmendje e veçantë i kushtohet edhe rehabilitimit të mjeshtërisë artizanale. Bienalja vë në pikëpyetje logjikën dominuese të ndërtimit të përshpejtuar dhe të standardizuar global, duke promovuar procese më të ngadalta dhe më të menduara, të cilat ruajnë aftësitë lokale, përvojën njerëzore dhe identitetin rajonal. Puna artizanale, teknikat konstruktive dhe njohuritë e përfshira në vetë procesin e krijimit trajtohen si formë po aq e vlefshme e dijes arkitekturore sa edhe inovacionet digjitale.
Në tërësi, Bienalja e Arkitekturës në Venecia 2027 përfaqëson thirrje për rikthim te vlerat thelbësore të arkitekturës: ndërtimi me përgjegjësi, respektimi i asaj që tashmë ekziston, ruajtja e kujtesës kulturore dhe krijimi i kushteve për bashkëjetesë ndërmjet njerëzve, materialeve, teknologjive dhe peizazheve. Në vend të një arkitekture të spektaklit, ky edicion propozon arkitekturë që buron nga realiteti dhe që mban qëndrim të përgjegjshëm ndaj botës në të cilën jetojmë.

III. KUSHTET QË DUHET T’I PLOTËSOJË PJESËMARRËSI NË KONKURS

1. Ekspozitë/projekt i një arkitekti 
	Ministria e Kulturës dhe Turizmit do të mbështesë aplikim të paraqitur nga një person juridik për prezantimin e një ekspozite/projekti të një arkitekti/autori, i cili:
– ka veprimtari krijuese të vazhdueshme dhe aktive për më shumë se 12 vjet;
– ka realizuar/ndërtuar/prezantuar publikisht të paktën 5 projekte arkitekturore në Republikën e Maqedonisë së Veriut ose jashtë saj;
– ka marrë pjesë në ekspozita vendore ose ndërkombëtare, individuale ose kolektive, në fushën e arkitekturës, ose është fitues i çmimeve dhe/ose mirënjohjeve vendore ose ndërkombëtare në këtë fushë;
– në realizimin e ekspozitës/projektit bashkëpunon me ekip profesionistësh nga fusha përkatëse.*
* Kurator, komisar dhe bashkëpunëtorë të tjerë profesionalë.


2. Ekspozitë/projekt i një grupi të arkitektëve
	Ministria e Kulturës dhe Turizmit do të mbështesë aplikim të paraqitur nga një person juridik për prezantimin e një ekspozite/projekti të një grupi arkitektësh/autorësh, të cilët:
– kanë veprimtari krijuese të vazhdueshme dhe aktive për më shumë se 10 vjet (secili individualisht);
– kanë realizuar/ndërtuar/prezantuar publikisht të paktën 3 projekte arkitekturore në Republikën e Maqedonisë së Veriut ose jashtë saj (gjithsej);
– kanë marrë pjesë në ekspozita vendore ose ndërkombëtare, individuale ose kolektive, në fushën e arkitekturës (secili individualisht), ose janë fitues të çmimeve dhe/ose mirënjohjeve në fushën e arkitekturës (secili individualisht);
– në realizimin e ekspozitës/projektit bashkëpunojnë me ekip profesionistësh nga fusha përkatëse.*
* Kurator, komisar dhe bashkëpunëtorë të tjerë profesionalë.
	



IV. KRITERET E VLERËSIMIT

Vlerësimi i cilësisë së projektit do të bëhet në pajtim me: 
· konceptim të qartë përmbajtësor të projektit si përgjigje ndaj temës së Bienales;
· aktualitetin e projektit;
· përshkrimin e detajuar të realizimit teknik të projektit;
· konceptimin e qartë dhe profesional të strukturës së projektit artistik (me bashkëngjitje: vizatim teknik, maket ose projeksion 3D);
· efektet promovuese të realizimit të projektit dhe planin për promovimin e tij.
Vërejtje: 
· Përzgjedhja e projekteve do të bëhet në përputhje me prioritetet, kushtet dhe kriteret e vlerësimit të projekteve të përcaktuara në këtë Konkurs. 
· Sigurimi i hapësirës për prezantim në Venecia është obligim i bartësit të projektit.



  DOKUMENTET E DOMOSDOSHME 

Duhet të bashkëngjiten detyrimisht dokumentet/materialet e mëposhtme:
1. Fletëparaqitje e plotësuar rregullisht dhe në tërësi;
2. Përshkrim i detajuar i projektit (jo më shumë se tre faqe), i shoqëruar me materiale grafike: vizatime teknike dhe maket ose vizualizim 3D;
3. Plan i detajuar dhe dinamika e aktiviteteve për realizimin e projektit, me listën e të gjithë subjekteve të përfshira dhe rolin e tyre në projekt;
4. Materiale shtesë (vizuale ose audiovizuale), të cilat autorët e projektit i konsiderojnë të përshtatshme dhe që kanë të bëjnë me propozim-projektin;
5. Materiale shtesë që kanë të bëjnë me ekipin autorial (biografi, katalogë, materiale përcjellëse etj. të arkitektit/arkitektëve, autorit/kuratorit të projektit, komisarit të projektit, si dhe të personave të tjerë të përfshirë në projekt);
6. Dokument (deklaratë ose parakontratë) me të cilin konfirmohet pëlqimi për pjesëmarrje i arkitektit/arkitektëve, kuratorit, komisarit të projektit, si dhe i personave të tjerë të përfshirë në projekt;
7. Dokument përkatës (pëlqim/deklaratë/parakontratë), nëse nga projekti lind detyrimi për rregullimin e të drejtave të autorit;
8. Dokumente/dëshmi që vërtetojnë përmbushjen e kushteve nga pika III (broshura, programe etj.);
9. Dokument për regjistrimin e veprimtarisë, i lëshuar nga Regjistri Qendror i Republikës së Maqedonisë së Veriut, jo më i vjetër se 6 muaj, me përjashtim të njësive të vetëqeverisjes lokale, institucioneve kombëtare dhe lokale, si dhe personave të tjerë juridikë themelues i të cilëve është Republika e Maqedonisë së Veriut;
10. Korrespondencë me të cilën konfirmohet komunikimi për sigurimin e hapësirës për prezantimin e ekspozitës/projektit.
Vërejtje: Komisioni ka të drejtë të kërkojë material shtesë për projektin. 


























FLETËPARAQITJE

	1. Emri/Emërtimi i pjesëmarrësit në Konkurs
	

	Personi përgjegjës për realizimin e projektit
	

	Adresa
	

	Telefoni/emaili
	

	
	

	2. Titulli i projektit
	

	
	

	3. Autori i projektit
	

	Emri dhe mbiemri
	

	Emërtimi 
	

	Telefoni/emaili
	

	Biografia, ekspozitat e realizuara në nivel nacional dhe ndërkombëtar, çmimet dhe vlerësimet kritike
	

	
	

	4. Kuratori i projektit
	

	Emri dhe mbiemri
	

	Emërtimi
	

	Telefoni/emaili
	

	Biografia, ekspozitat e realizuara në nivel nacional dhe ndërkombëtar, çmimet dhe vlerësimet kritike
	

	
	

	5. Komisari i projektit
	

	Emri i institucionit nacional/lokal
	

	Personi drejtues
	

	Telefoni/emaili
	

	Biografia, ekspozitat e realizuara në nivel nacional dhe ndërkombëtar, çmimet dhe vlerësimet kritike
	

	
	

	6. Bashkëpunëtorët e përfshirë në projekt
	

	(emri, mbiemri, funksioni, telefoni/emaili)
	

	
	

	7. Përshkrim i shkurtër i projektit
	

	
	

	8. Tregoni materialet shtesë që i bashkëngjitni projektit
	

	
	

	9. Mjetet e përgjithshme të nevojshme për realizimin, të paraqitura sipas dedikimit (të shprehura në denarë dhe në shuma bruto)
	

	Shpenzime për produksion
	

	Shpenzime udhëtimi dhe transporti
	

	Shpenzime ditore
	

	Shpenzime për akomodim
	

	Përgatitja e katalogut, afishes dhe ftesës
	

	Shpenzime organizative (të specifikuara në detaje)
	

	Shërbime nga palë të treta
	

	Të tjera (të specifikuara në detaje)
	

	 
	

	10. Struktura e të ardhurave
	

	Ministria e Kulturës dhe e Turizmit
	

	Vetëqeverisja lokale
	

	Pjesëmarrje personale
	

	Burime të tjera financimi
	



									
Vërejtje: Është e nevojshme një konstruksion i plotë financiar për secilin zë veç e veç. 



	
Data
	
	
	

Nënshkrimi i pjesëmarrësit në Konkurs

